CELEX: 32004R1017
Language: lv
Date: 2004-05-25 00:00:00
Title: Komisijas Regula (EK) Nr. 1017/2004 (2004. gada 25. maijs), ar ko nosaka dažus paredzamos daudzumus un individuālās maksimālās robežas atļauju izsniegšanai banānu ievešanai Kopienā, saskaņā ar 2004. gada trešā ceturkšņa tarifu kvotām A/B un C

26.5.2004   
            
            
               LV
            
            
               Eiropas Savienības Oficiālais Vēstnesis
            
            
               L 187/3
            
         
      KOMISIJAS REGULA (EK) Nr. 1017/2004
   (2004. gada 25. maijs),
   ar ko nosaka dažus paredzamos daudzumus un individuālās maksimālās robežas atļauju izsniegšanai banānu ievešanai Kopienā, saskaņā ar 2004. gada trešā ceturkšņa tarifu kvotām A/B un C
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopējo organizāciju (1), un jo īpaši tās 20. pantu,
   tā kā
   
               (1)
            
            
               Komisijas 2001. gada 7. maija Regulā (EK) Nr. 896/2001, ar ko nosaka sīki izstrādātus noteikumus Padomes Regulas (EEK) Nr. 404/93 piemērošanai attiecībā uz banānu importu Kopienā (2), 14. panta 1. punktā ir paredzēta iespēja noteikt paredzamo daudzumu, kas izteikts tādā procentuālā daudzumā kā daudzumi, kuri ir pieejami saskaņā ar katru tarifu kvotu A, B un C, kas noteiktas Regulas (EEK) Nr. 404/93 18. panta 1. punktā, ievešanas atļauju izsniegšanai par gada pirmajiem trim ceturkšņiem.
            
         
               (2)
            
            
               Dati, kas, no vienas puses, attiecas uz 2003. gadā Kopienā realizēto banānu daudzumu un jo īpaši uz faktisko importu, sevišķi otrajā ceturksnī, un, no otras puses, uz piegādes un patēriņa prognozēm Kopienas tirgū tajā pašā trešajā ceturksnī 2004. gadā, liek noteikt paredzamo daudzumu kvotām A, B un C, kuras nodrošina pietiekamu piegādi Kopienai kopumā un tirdzniecības plūsmas nepārtrauktību starp ražošanas un tirdzniecības nozarēm.
            
         
               (3)
            
            
               Pamatojoties uz minētajiem datiem, saskaņā ar Regulas (EK) Nr. 896/2001 14. panta 2. punktu, būtu jānosaka maksimālais daudzums, par kuru katrs uzņēmējs var iesniegt atļaujas pieteikumu 2004. gada trešajam ceturksnim.
            
         
               (4)
            
            
               Ņemot vērā, ka šī regula jāpiemēro pirms sākas termiņš atļauju pieteikumu iesniegšanai 2004. gada trešajam ceturksnim, tā stājas spēkā nekavējoties.
            
         
               (5)
            
            
               šās regulas noteikumi tiek izmantoti attiecībā uz uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, Komisijas regula (EK) Nr. 838/2004 aptur banānu importa Kopienā pagaidu pasākumus, kas ir saistīti ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas uzņemšanu,
            
         
               (6)
            
            
               šajā regulā paredzētie pasākumi ir saskaņā ar Banānu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 896/2001 14. panta 1. punktā noteiktais paredzamais banānu importa sertifikātu daudzums saskaņā ar tarifu kvotām, kas noteiktas Regulas (EEK) Nr. 404/93 18. panta 1. punktā, 2004. gada trešajā ceturksnī ir:
   
               —
            
            
               23 % no tradicionālajiem un netradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, pieejamā daudzuma saskaņā ar tarifu kvotām A/B,
            
         
               —
            
            
               28 % no tradicionālajiem un netradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, pieejamā daudzuma saskaņā ar tarifu kvotu C.
            
         2. pants
   Regulas (EK) Nr. 896/2001 14. panta 2. punktā minētais daudzums, ko var atļaut attiecībā uz banānu importa sertifikātu pieprasījumiem, saskaņā ar tarifu kvotām, kuras noteiktas Regulas (EEK) Nr. 404/93 18. panta 1. punktā, 2004. gada trešajam ceturksnim ir šāds:
   
               a)
            
            
               23 % no references daudzuma, kas noteikts, ievērojot Regulas (EK) Nr. 896/2001 4. un 5. pantu attiecībā uz tradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, saskaņā ar tarifu kvotām A/B;
            
         
               b)
            
            
               23 % no noteiktā un pasludinātā daudzuma, kas noteikts, ievērojot Regulas (EK) Nr. 896/2001 9. panta 3. pantu attiecībā uz netradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, saskaņā ar tarifu kvotām A/B;
            
         
               c)
            
            
               28 % no references daudzuma, kas noteikts, ievērojot Regulas (EK) Nr. 896/2001 4. un 5. pantu attiecībā uz tradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, saskaņā ar tarifu kvotu C;
            
         
               d)
            
            
               28 % no noteiktā un pasludinātā daudzuma, kas noteikts, ievērojot Regulas (EK) Nr. 896/2001 9. panta 3. pantu attiecībā uz netradicionālajiem uzņēmējiem, kas ir dibinājušies Kopienā, kāda tā bija līdz 2004. gada 30. aprīlim, saskaņā ar tarifu kvotu C.
            
         3. pants
   Šī regula stājas spēkā dienā, kad to publicē “Eiropas Savienības Oficiālajā Vēstnesī”.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 25. maijā.
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 47, 25.2.1993., 1. lpp. Jaunākie grozījumi regulā izdarīti ar Regulu (EK) Nr. 2587/20001 (OV L 345, 29.12.2001., 13. lpp.).
   
      (2)  OV L 126, 8.5.2001., 6. lpp. Regulā jaunākie grozījumi izdatīti ar Regulu (EK) Nr. 838/2004 (OV L 127, 29.4.2004., 52. lpp.).